শহরের ভোলা বাবুর পেট্রল পাম্প সংলগ্ন সালমা হোটেলের মালিক খলিলুর রহমান (৫২) কে কুপিয়ে গুরুতর আহত করেছে উৎপেতে থাকা দূর্বৃত্তরা। বসত বাড়ির সীমানা বিরোধকে কেন্দ্র করে ১১ এপ্রিল সন্ধ্যা সাড়ে ৬ টায় তাঁর গ্রামের বাড়ি পিএমখালীর পূর্ব মুহসনিয়া পাড়ায় প্রতিপক্ষের সন্ত্রাসীদের বেপরোয়া দায়ের কোপে খলিল ক্ষতবিক্ষত হন। তাকে আশংকাজনক অবস্থায় চট্টগ্রাম মেডিকেল কলেজ হাসপাতালে প্রেরণ করেছে সদর হাসপাতালের কর্তব্যরত চিকিৎসক। তাঁর মাথায়, ঘাড়ে, হাতে, পিঠে বেশক’টি মারাত্বক কোপ রয়েছে। বাঁচার সম্ভাবনা অত্যন্ত ক্ষীণ বলে জানান হাসপাতালের সার্জারী বিভাগের ডাক্তাররা। গুরুতর আহত খলিলুর রহমান স্থানীয় মৃত আহমদ হোসেনের পুত্র।